**ДО**

**ОБЩИНСКИ СЪВЕТ**

**НА ОБЩИНА ТУТРАКАН**

ОБЯСНИТЕЛНА ЗАПИСКА

**към Проект на Бюджет на Община Тутракан за 2025**

**УВАЖАЕМИ ДАМИ И ГОСПОДА,**

В изпълнение на:

- Закона за публичните финанси - чл.84, ал. 6

- Закон за държавния бюджет на Република България за 2025 г.

- Решение №71 от 01.02.2024 г. на МС за бюджетна процедура за 2025 г.

- Решение на МС №501 от 18.07.2024 г. за изменение и допълнение на Решение №71 • Решение №93 от 25.02.2025 г. на МС за приемане на стандарти за делегираните от държавата дейности с натурални и стойностни показатели през 2025 г.

- Наредба за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Тутракан

- Натурални и стойностни показатели за прилагане на стандартите в делегираните от държавата дейности за 2025 г. за Община Тутракан

И във връзка с :

* Разчетите за Община Тутракан приетите със Закона за държавния бюджет на Република България за 2025 г. Чрез които се определят условията за финансиране на общините със субсидии от централния бюджет;
* Прогнозните постъпления от приходи от местни данъци, такси и цени на предоставените услуги;
* Очакванията от постъпления от временни безлихвени заеми, предоставени по проекти;
* Средствата с преходен характер от 2024г.

е разработена проекто рамката на Бюджета на Община Тутракан за 2025г.

Проектът на бюджет за 2025 г. е балансиран, съставен на основата на изготвен анализ на приходите и разчет на разходите съгласно приоритетите на управление на публичните финанси на Община Тутракан.

Общият размер на проекта за бюджет на общината за 2025 г. по прихода и по разхода е разчетен на е **30 021 327,00 лева**.

**ПЛАНИРАНЕ НА ПРИХОДИТЕ – 30 021 327,00 лв.** , в т. ч

* **Собствени приходи** **+ 5 668 985,00 лв.;**
* **Трансфери +21 985 461,00 лв.;**

В т.ч Обща субсидия за делегираните от държавата дейности - 18 889 800 лв.

Изравнителна субсидия за местни дейности, вкл. За зимно поддържане и почистване - 1 773 400 лв.

Целева субсидия за Капиталови разходи - 1 187 600 лв.

Възстановени средства от проекти по предварително извършени разходи от бюджета чрез § 62-00 + 17 852,00 лв.

Възстановени безлихвени заеми към бюджета по приключили проекти от СЕС - + 35 119,00лв.

* **Финансови операции + 2 331 742,00 лв.;**

В т.ч. Плащания по главници по заеми към банки - 70 000,00 лв.;

Плащания по главници по заеми към Фонд ФЛАГ ЕАД – 510 000,00 лв.;

Чужди средства по бюджета на Общината - 7 056,00лв.;

Целеви средства по бюджета на Общината + 601 000,00лв.;

Преходен остатък от 2024г. по бюджетната сметка на Общината

**ПРОГНОЗИРАНЕ НА РАЗХОДИТЕ – 30 021 327,00 лв., в т.ч:**

|  |  |  |  |  |  |
| --- | --- | --- | --- | --- | --- |
| *ФУНКЦИЯ 1 ОБЩИ ДЪРЖАВНИ СЛУЖБИ* | 0 | 1 951 100 | 1 066 151 | 633 000 | 3 650 291 |
| *ФУНКЦИЯ 2 ОТБРАНА И СИГУРНОСТ* | 0 | 300 372 | 6 100 | 173 130 | 479 602 |
| *ФУНКЦИЯ 3 ОБРАЗОВАНИЕ* | 0 | 11 012 916 | 190 900 | 148 767 | 11 352 583 |
| *ФУНКЦИЯ 4 ЗДРАВЕОПАЗВАНЕ* | 0 | 277 926 | 40 000 | 176 189 | 494 115 |
| *ФУНКЦИЯ 5 СОЦИАЛНО ОСИГУРЯВАНЕ, ПОДПОМАГАНЕ И ГРИЖИ* | 0 | 5 562 636 | 117 900 | 288 302 | 5 968 838 |
| *ФУНКЦИЯ 6 ЖИЛИЩНО СТРОИТЕЛСТВО, БЛАГОУСТРОЙСТВО, КОМУНАЛНО СТОПАНСТВО И ОПАЗВАНЕ НА ОКОЛНАТА СРЕДА* | 0 | 0 | 4 127 568 | 0 | 4 127 568 |
| *ФУНКЦИЯ 7 КУЛТУРА,СПОРТ, ПОЧИВНИ ДЕЙНОСТИ И РЕЛИГИОЗНИ ДЕЙНОСТИ* | 0 | 1 929 901 | 478 525 | 0 | 2 408 426 |
| *ФУНКЦИЯ 8 ИКОНОМИЧЕСКИ ДЕЙНОСТИ И УСЛУГИ* | 0 | 0 | 891 845 | 150 039 | 1 041 884 |
| *ФУНКЦИЯ 9 РАЗХОДИ НЕКЛАСИФИЦИРАНИ В ДРУГИТЕ* | 0 | 0 | 498 000 | 0 | 498 000 |
| ***ОБЩО:*** | **0** | **21 034 851** | **7 417 029** | **1 569 427** | **30 021 307** |

**ФУНКЦИЯ „ ОБЩИ ДЪРЖАВНИ СЛУЖБИ” –**  3 650 291.00 **лв.**

В тази функция са разчетени средства за дейност „Общинска администрация” и дейност „Общински съвети”. Чрез постъпления от обща допълваща субсидия и дофинансиране от собствени приходи през 2025г. са осигурени средства за заплати, осигуровки, обезщетения, облекло и други разходи на персонала, с характер на възнаграждение. Издръжката е за сметка на постъпления от собствени приходи.

В размер на 120 236,00 лева от целевата субсидия за капиталови разходи за 2025 г. са разчетени средства за основен ремонт на покрив на кметство с. Шуменци/ 7 000,00 лв./; 113 236,00лв. за оборудване, обзавеждане, сопански инвентар и други.;

За възнаграждения и издръжка на общински съвет са предвидени 439 000,00 лева.

**ФУНКЦИЯ „ ОТБРАНА И СИГУРНОСТ” –** 479 602**лв.**

Функцията обединява дейностите:

* **Дейност 239„Други дейности по вътрешната сигурност”** .

Със средства от централния бюджет е обезпечена дейността на местната комисия за борба срещу противообществени прояви - хонорари и удръжки на членовете на местната комисия за борба срещу противообществени прояви на малолетни и непълнолетни; разходи за организиране на приемни помещения на раойнните полицейски инспектори и детска педагогическа стая, както и средства за издръжка на същите.

* **Дейност 282 „Отбранително мобилизационна подготовка, поддържане на запаси и мощнасти” .**

Дейноста е свързана с работата на денонощните оперативни дежурни в общината и се финансира от централния бюджет.

Чрез дофинансиране се разчитат средства на персонал на общинска издръка – пукт за управление;

* **Дейност 285„ Доброволни формирования при бедствия“ -**  чрез тази дейност са осигурени средства за осъществяване на превантивна дейност във връзка с предотвратяване на бедствия и аварии, за застраховка и обучение на формированията на доброволците.

Дейността е дофинансирана с 6 100,00 лв. за подпомагане на доброволните формирования.

**ФУНКЦИЯ „ ОБРАЗОВАНИЕ -** 11 352 583,00лв.

Средствата са изцяло осигурени чрез ЕРС за 2025 г. , с изключение на средствата за дофинансиране за маломерни паралелки в училищата, млечната кухня в детските градини, общинската дейност в центъра за извънучилищна дейност, центъра за дейности за младежта;

Планираните разходи в размер на 11 352 583,00 лв. по бюджет 2025 във функция ”Образование” по дейности са разпределени в:

* Дейност 311 „Детски градини - 3 165 264,00 лв.
* Дейност 322 „Неспециализирани училища, без проф. гимназии- 6 116 021,00 лв.
* Дейност 326 „Професионални гимназии и паралелки за проф. подготовка”1 391 362,00 лв.
* Дейност 338 „Ресурсно подпомагане” – 408 279,00 лв.
* Дейност 337 „Център за подкрепа за личностно развитие”- ОЦИД – 151 800,00 лв.
* Дейност 369 „Други дейности за младежта”- 39 100,00 лв.
* Дейност 389 „Други дейности по образованието”-80 757,00 лв.

**ФУНКЦИЯ „ ЗДРАВЕОПАЗВАНЕ -** 494 115,00 лв.

Средствата са за заплати, осигурителни вноски и издръжка, средства за безопасни и здравословни условия на труд на персонала в детските ясли и здравните кабинети за медицинско обслужване на деца от детски градини и ученици в дневна форма на обучение от училищата в общината.

Отчетността е в следните направления:

* Дейност 412 „МБАЛ“ – 40 000,00 лв.., предвидени за ремонт на покрив на бившата поликлиника.
* Дейност 431 „Детски ясли, детски кухни и яслени групи в детска градина – 223243,00лв.;
* Дейност 437 „Здравен кабинет в детски градини и училища”- 230 872,00 лв.;

**ФУНКЦИЯ „ СОЦИАЛНО ОСИГУРЯВАНЕ, ПОДПОМАГАНЕ И ГРИЖИ”** – 5 968 838 лв.

Община Тутракан подпомага финансово дейността на съюзи, организации, клубове на пенсионери, хора с физически и сетивни увреждания, и други нуждаещи се целеви групи. Експерти осъществяват непрекъснат диалог и оказват професионална, методическа, консултативна и техническа помощ на всички организации и дейности, подпомагат изпълнението на публичните политики в социалната сфера. Тук са планирани бюджетни средства за финансиране на дейността на клубовете на пенсионери и за недостига по национални програми съгласно Закона за насърчаване на заетостта и проекти по Оперативни програми за временна заетост, център за обществена подкрепа, център за настаняване от семеен тип, дом за стари хора, център за социална рехабилитация и интеграция, асистентска подкрепа, дневен център за пълнолетни лица с увреждания-Тутракан, център за настаняване от семеен тип за пълнолетни лица с психични разстройства-Тутракан, център за настаняване от семеен тип за пълнолетни лица с деменция -Тутракан, център за настаняване от семеен тип за пълнолетни лица с умствена изостаналост с. Белица.

* Дейност 525 „Клубове на пенсионера, инвалида и др.”- 111 200,00лв.
* Дейност 526 „Центрове за обществена подкрепа”- 364 186,00 лв.
* Дейност 530 „Център за настаняване от семеен тип” – 2 628 019,00лв.
* Дейност 532 „Повременна заетост”- 6 378,00 лв.
* Дейност 540 „Домове за стари хора”- 1 233 966,00 лв.
* Дейност 550 „Центрове за социална рехабилитация и интеграция”- 228 651,00 лв.
* Дейност 551 „Дневни центрове за лица с увреждания”- 596 370,00 лв.
* Дейност 561 Социални услуги в домашна среда -„Асистентска подкрепа”-670 277,00лв.
* Дейност 562 „Асистенти за лична помощ”- 97 596,00 лв.
* Дейност 589 „Други служби и дейности по социалното осигуряване, подпомагане и заетостта”- 5 968 838,00 лв.

Във връзка с изпълнение на новите изисквания за предоставяне на социалните услуги и подобряване на средата на живот в Дом за стари хора през отчетния период започна обновяване на съществуващата среда и изграждане на нов корпус за домуващите. Финансирането е чрез привлечени средства по проект. Със собствени средства е разчетен капиталов разход в размер на 6700,00лв. за допълване разхода за ремонт и преустройство на съществуващ сграден фонд, ново строителство - пристройка и фотоволтаична инсталация, доставка на оборудване и обзавеждане с оглед реформиране на Дом за стари хора в гр. Тутракан.

**ФУНКЦИЯ „ЖИЛИЩНО СТРОИТЕЛСТВО, БЛАГОУСТРОЙСТВО, КОМУНАЛНО СТОПАНСТВО И ОПАЗВАНЕ НА ОКОЛНАТА СРЕДА” -** 4 127 568лв.

Функцията обхваща широк спектър от дейности в комуналната сфера. Дейността е организирана чрез постъпления от собствени приходи и изравнителна субсидия.

В разчета на разхода са включени средства от целевата субсидия за капиталови разходи за 2025 г. и преходния остатък от капиталовия списък на общината за 2024 .

Средствата в тази функция обхваща следните местни дейности:

* **Дейност 603 ,,Водоснабдяване и канализация”,** с планирани 568 000,00 лв., в.т. ч 565 500,00 капиталови разходи – ремонт на улици в Тутракан и селата от общината; разходи за обследване за енергийна ефективност на общински сгради и такива на жители от общината; ремонт на водопровод по ул. Трансмариска, изготвяне на инвестиционни проекти за ремонт на улици и водопроводи прилежащи към тях; реконструкция на канализационна мрежа;
* **Дейност 604 ,,Осветление на улици и площади”**, с планирани 49 040,00лв., в т.ч. 5 040,00 лв. капиталови разходи лева за обследване за енергийна ефективност на уличното осветление;
* **Дейност 606 ,, Изграждане, ремонт и поддържане на уличната мрежа”.** Тукса планирани 644 286,00лв; В рамките на 596 586,00лв. са разчетени средства за изграждане, ремонт и подръжка на улици в града и селата.
* **Дейност 619 ,, Други дейности по жилищното строителство, благоустройството и регионалното развитие”** с планирани 1 644 275.00 лв. ;

1 027 467,00 лв. от разчетените по тази дейност средства са с предназначение за :

- Авариен ремонт на подпорна стена към ОЦИД Авариен ремонт на подпорна стена по ул. "Васил Левски", гр. Тутракан

- Цялостно възстановяване и усилване на сграда и земна основа и изпълнение на мерки за енергийната ефективност за сграда, находяща се в гр. Тутракан, ул. "Сакар Планина" №10, блок Възход 2, във връзка с реализация на НПЕЕМЖС

- Въвеждане на мерки за енергийната ефективност за сграда, находяща се в гр. Тутракан, ул. "Сакар Планина" №12, блок Възход 1 и други.;

10 336 лв. са предвидени за климатици, моторни резачки, генератор и друга техника за дейността на ОП « БКС»

За общ устройствен план и изработване на Генерален план за организация на движението на гр. Тутракан се предвиждат 55 921,00лв.

**Дейност 621** „ Управление, контрол и регулиране на дейностите по опазване на околната среда“ – 81 750,00лв.

* **Дейност 622 ,,Озеленяване”** е свързана с озеленяването на паркове, градинки и междублокови пространства, където са планирани 23 683,00 лв.; в т.ч 3176,00лв. за Обновяване на парк "Христо Ботев", гр. Тутракан.
* **Дейност 623 ,,Чистота”**, с планирани 1 003 500лв. / - Средствата са разчетени за обслужване на сметосъбирането и сметоизвозването на битовите отпадъци в града и по селата, поддържане на чистотата в паркове, градини и други общински зони и терени; заплати и удръжки на персонала зает в тази дейност, обслужване на ангажиментите към съхранение на строителни и други отпадъци на територията на общината. Средствата са изцяло за сметка на приходите от местни данъци и такси и цени на предоставените услуги.
* **Дейност 624 ,, Геозащита”** с планирани 112 434,00 лева за геозащитни мероприятия, включително проучвателни работи.

**ФУНКЦИЯ „ КУЛТУРА, СПОРТ, ПОЧИВНИ ДЕЙНОСТИ И РЕЛИГИОЗНО ДЕЛО” –** 2 408 426 лв..

* **Дейност 714,,Спортни бази за спорт за всички”**– в дейността са разчетени средства за спортните клубове – 90 000,00 лв.; Предвижда се в рамките на 10 000,00 лв. да се извърши ремонт на съблекалня на градски стадион "Панайот Хитов", гр. Тутракан
* **Дейност 738 ,,Читалища”** – делегирана от държавата дейност, с планирани 664 870,00 лв. за възнаграждения, осигурителни вноски и издръжка на 34 щатни бройки.
* **Дейност 739,, Музеи, худ. галерии, паметници на културата и етногр. комплекси с национален и регионален харакер” – 1 435 856,00 лв.:**

Средствата обезпечават дейността на Исторически музей гр. Тутракан. и са осигурени чрез държавния бюджет;

• **Дейност 740 ,, Музеи, художествени галерии, паметници на културата и етнографски комплекси с местен харакер”**- местна дейност, с планирани 71 200 лева за Къщи музей в „Рибарска махала”.

* **Дейност 745 ,,Обредни домове и зали”** – местна дейност, с планирани 46 500,00 лева.
* **Дейност 759 ,,Други дейности по културата”** – местна дейност, с планирани 100 000 лв. за културни мероприятия и тържества по Културен календар на община Тутракан за 2025 година

**ФУНКЦИЯ „ ИКОНОМИЧЕСКИ ДЕЙНОСТИ И УСЛУГИ ”** 1 041 884 **лева**

Средствата са за поддържане на уличната маркировка; подмяна на пътни знаци, указателни табели и други свързани с поддръжката на транспортната дейност в общината; за снегопочистване и поддържане на уличната мрежа,средства за заплати на персонала по кметства.

Планираните разходи по бюджет 2025 във функция ” **Икономически дейности и услуги**” по дейности са разпределени както следва:

* **Дейност 832 „Служби и дейности по поддържане, ремонт и изграждане на пътищата”:**

Местни дейности – 389 535,00 лева

* **Дейност 849 „Други дейности по транспорта,пътищата,пощите и далекосъобщенията”:**

Държавни дейности – - 150 039,00 лева

**Дейност 878 „Приюти за безстопанствени животни”:**

Местни дейности 23 100 лева

* **Дейност 898 „ Други дейности по икономиката”:**

Местни дейности – 479 000 лева за възнаграждения, осигурителни вноски и издръжка на персонала по кметства.

**ФУНКЦИЯ „ РАЗХОДИ НЕКЛАСИФИЦИРАНИ В ДРУГИТЕ ФУНКЦИИ” – 498 000 ЛВ.**

В тази функция са разчетени разходи за дължимите лихви по заемите към ФОНД ФЛАГ ЕАД, РФГР АД (РЕГИОНАЛЕН ФОНД ЗА ГРАДСКО РАЗВИТИЕ) и БАНКА ДСК ЕАД за 2025г

* **Дейност 910 „Разходи за лихви”:**

Местни дейности 498 000 лева

**ИНВЕСТИЦИОННА ПОЛИТИКА - 2 779 222 ЛВ.**

Инвестиционната политика на община Тутракан през 2025 година се финансира със средства:

* от ЦБ за 2025 в размер на 1 187 600 лв.;
* получени целеви трансфери за капиталови разходи от минали години в размер на 1 591 622,00лв. (преходен остатък от капиталови разходи);

**В Приложение № 3** е представен поименен списък на капиталовите разходи за 2025 година по обекти, функции и източници на финансиране.

**НАСОЧЕНОСТ НА ОБЩИНАТА КЪМ ПРИВЛИЧАНЕ НА ВЪНШНО ФИНАНСИРАНЕ**

Недостатъчния собствен финансов ресурс постъпващ чрез събирането на приходи от местни данъци и такси и цени на предоставените услуги от една страна, поскъпването на горивата, материалите и предоставяните услууги на доставчици пряко свързани с дейността на общината и усилията на общината в тези ограничени рамки да предостави качествени услуги на населението, да подобри жизнената среда и социален живот все по вече ориентират ръководството към привличане на външно финансиране – средства от ПУДООС; ФЛАГ ЕАД; заеми от банки и други финансови инструменти и средства по проекти, финансирани чрез ЕС.

**БЮДЖЕТЕН ДЕФИЦИТ**

Представения проект на бюджет е разработен със значителен дефицит. При формирането на бюджетната рамка приоритетна са осигурени средства за делегираните от държавата дейности.

Осигурени са средства за заплати, осигуровки и други свързани със заетия персонал във всички звена и дейности.

Разчетени са средства за погасителни вноски по действащи заеми и лихви към същите.

Осигурен е финансов ресурс за инвестиционната политика през 2025 г.

На санитарен минимум са разчетени средства за издръжка на всички дейности, които се финансират чрез собствени приходи.

Финансовият дефицит на Бюджет 2025 на общината е обременен и с размера на неразплатените разходи към доставчици към 31.12.2024 г. , който е около 2 130 738,00 лв, в т. ч. и просрочени такива в размер на 1 652 541,00 лв.

ОЧАКВАНИ РЕЗУЛТАТИ

Резултатите, които се очакват от прилагането на Проекта на бюджет на Община Тутракан за 2025 г. се свеждат до:

* Постигане на ефективно, ефикасно и законосъобразно разходване на средства;
* Предоставяне на качествени услуги на населението от общината;
* Подобряване на социалния живот на жителите.
* Изграждане на по добра среда на живот чрез реализиране на инвестиционната политика;
* Поддържане на по чист град и село и общински терени, паркове и градини.
* Разнообразяване на ежедневието и обогатяване на културния живот в общината.
* Създаване на условия за здравословен начин на израстване на младото поколение.
* Указване на подкрепа на хора изпаднали в трудно положение.
* Активно участие в този процес на все по вече жители на общината.

Проектът на Бюджет 2025 е отворен финансов документ, който може да бъде променен по

предложение на всеки в рамките на допустимостите на действащото законодателство в процеса на неговото изпълнение и при наличие на финансов ресурс.

**Кмет:**

**/д-р Димитър Стефанов/**